कर्नाटक में कार-ट्रक की टक्कर में 6 लोगों की मौत, कोप्पल जिले की घटना
Breaking News Headlines Today, Pictures, Videos and More From Dainik Bhaskar (दैनिक भास्कर), narendra modi, rahul gandhi, amit shah, priyanka gandhi
कर्नाटक के कोप्पल जिले में रविवार को एक कार की ट्रक टक्कर हो गई। हादसे में छह लोगों की मौत हो गई। सीएम सिद्धारमैया ने पीड़ितों के परिजन को 2-2 लाख रुपए मुआवजे की घोषणा की है।
आज की अन्य बड़ी खबरें...
महाराष्ट्र में बांद्रा-वर्सोवा सी लिंक ब्रिज का नाम वीर सावरकर सेतु हुआ, CM शिंदे ने की घोषणा
महाराष्ट्र में बांद्रा-वर्सोवा सी लिंक ब्रिज को अब वीर सावरकर सेतु नाम से जाना जाएगा। रविवार को यह घोषणा महाराष्ट्र के मुख्यमंत्री एकनाथ शिंदे ने की है। उन्होंने कहा कि सावरकर की जयंती के अवसर पर हमने यह फैसला किया है।
मलेशिया मास्टर्स टूर्नामेंट की मेंस केटेगरी में गोल्ड जीतने वाले पहले भारतीय बने
एच एस प्रणय ने मलेशिया के कुआला लुम्पुर में खेले जा रहे मलेशिया मास्टर्स में गोल्ड मेडल जीत इतिहास रच दिया। प्रणय ने फाइनल मुकाबले में चीन के वेंग होंगयांग को तीन गेम में 21-19, 13-21 और 21-18 से 2 में हरा कर जीत हासिल की।
प्रणय साइना नेहवाल और पीवी सिंधु के बाद मलेशिया मास्टर्स चैंपियनशिप जीतने वाले तीसरे भारतीय बन गए है। साथ ही मेंस सिंगल्स कैटेगरी में जीतने वाले पहले भारतीय बने। इस सीजन यह प्रणय का पहला मेडल है।
अमेरिका के न्यू मैक्सिको में फायरिंग, 3 लोगों की मौत वॉशिंगटन
अमेरिका के न्यू मैक्सिको में फायरिंग से 3 लोगों की मौत हो गई और कई घायल हैं। घटना रेड रिवर इलाके की है। यहां की मेयर लिंडा काल्हान ने बताया है कि पांच लोग घायल हुए हैं। एक घायल की हालत गंभीर है। उसे डेनवर के हॉस्पिटल में एडमिट कराया गया है। मेयर के मुताबिक- फायरिंग में कई लोग शामिल हैं। इन्हें गिरफ्तार कर लिया गया है। ये सभी बाइकर गैंग से जुड़े लोग हैं। बताया जा रहा है कि घटना भी एक बाइक रैली के दौरान हुई। अपडेट्स के लिए
BJP शासित राज्यों के CM के साथ PM की बैठक; विधानसभा और 2024 के आम चुनावों की तैयारियों पर चर्चा होगी, नड्डा-शाह भी मौजूद
दिल्ली में रविवार को नई संसद का उद्घाटन करने के बाद PM मोदी भाजपा हेडक्वार्टर पहुंच गए हैं। यहां पर वे भाजपा शासित राज्यों के मुख्यमंत्रियों के साथ मीटिंग करेंगे। बताया जा रहा है कि PM मोदी नई संसद के उद्घाटन समारोह को लेकर चर्चा कर रहे हैं। इसके साथ ही 2024 लोकसभा चुनाव की तैयारियों को लेकर भी चर्चा की जा रही है। हालांकि, अभी तक इसकी पुष्टि नहीं की गई है।
मीटिंग में गृहमंत्री अमित शाह और भाजपा के राष्ट्रीय अध्यक्ष जेपी नड्डा भी शामिल हुए हैं। इसके साथ ही यूपी के सीएम योगी, उत्तराखंड के सीएम धामी, गुजरात के सीएम भूपेंद्र पटेल, नगालैंड के डिप्टी सीएम पैटन, एमपी के सीएम शिवराज सिंह चौहान पहुंचे हैं।
जम्मू-कश्मीर में पुलिस ने 7 अपराधियों को किया गिरफ्तार, इनमें रेप और ड्रग पेडलर के आरोपी शामिल 
जम्मू-कश्मीर के सांबा जिले में रविवार को पुलिस ने 7 अपराधियों को गिरफ्तार किया है। इनमें रेप करने वाला एक आरोपी शामिल है। एक महिला को भी अरेस्ट किया गया है, जो ड्रग्स की तस्करी करती थी। इसके अलावा पशु तस्करों को भी अरेस्ट किया गया है।
दिल्ली के CM केजरीवाल ने AAP नेता सत्येंद्र जैन से मुलाकात की, अस्पताल जाकर हालचाल जाने
दिल्ली के मुख्यमंत्री और AAP के राष्ट्रीय संयोजक अरविंद केजरीवाल ने रविवार को AAP नेता सत्येंद्र जैन से मुलाकात की। केजरीवाल ने दिल्ली के LNJP अस्पताल में जाकर मुलाकात की। जैन को वहां इलाज के लिए भर्ती किया गया है। केजरीवाल ने जैन की तबीयत को लेकर हालचाल जाने।
रूस ने कीव पर 54 ड्रोन्स से किया हमला, 2 बिल्डिंग में आग लगी, 1 की मौत
यूक्रेन जंग के बीच रूस ने शनिवार रात कीव पर 54 ड्रोन्स से हमला कर दिया। इस अटैक में 41 साल के एक आदमी की मौत हुई है। यूक्रेन ने दावा किया है रूस ने इस हमले के लिए ईरान के कामिकाजे ड्रोन्स का इस्तेमाल किया। यूक्रेनी अधिकारियों के मुताबिक, 52 ड्रोन्स को मार गिराया गया है। इनमें से 40 कीव में गिरे। अटैक को देखते हुए यूक्रेन के 12 क्षेत्रों में एयर रेड अलर्ट जारी किए गए। हमले में कीव की 2 बिल्डिंग में आग लग गई।
अफगानिस्तान में 6 तीव्रता का भूकंप, दिल्ली तक महसूस किए गए झटके
अफगानिस्‍तान और पाकिस्‍तान में रविवार सुबह भूकंप के तेज झटके महसूस किए गए। इसका केंद्र अफगानिस्तान और ताजिकिस्तान बॉर्डर पर 223 किमी की गहराई में था। रिक्‍टर पैमाने पर इसकी तीव्रता 6 बताई गई है। अफगानिस्‍तान और पाकिस्‍तान के कई इलाकों के साथ-साथ भारत के जम्‍मू कश्‍मीर, पंजाब, हरियाणा और नई दिल्ली तक भूकंप का असर महसूस किया गया। अभी तक किसी भी तरह के नुकसान की कोई खबर नहीं है।
जस्टिस रमेश डी धानुका ने बॉम्बे हाईकोर्ट के चीफ जस्टिस के रूप में ली शपथ
जस्टिस रमेश डी धानुका ने बॉम्बे हाईकोर्ट के चीफ जस्टिस के रूप में शपथ ली है। महाराष्ट्र के राज्यपाल रमेश बैंस ने उन्हें राजभवन में पद की शपथ दिलाई है।
पूर्व लोकसभा स्पीकर और महाराष्ट्र के पूर्व मुख्यमंत्री मनोहर जोशी की हालत में सुधार
लोकसभा के पूर्व स्पीकर और महाराष्ट्र के पूर्व मुख्यमंत्री मनोहर जोशी की हालत में सुधार हो रहा है। उनके बेटे ने शुक्रवार को बताया कि उन्हें कुछ होश आया है। 85 साल के जोशी को ब्रेन हेमरेज के बाद सोमवार को हिंदुजा अस्पताल में भर्ती कराया गया था। वे कोमा में थे।
तमिलनाडु में CRPF कांस्टेबल ने सर्विस राइफल से खुद को मारी गोली, हुई मौत
तमिलनाडु के कोयंबटूर के थोप्पमपट्टी के पास कुरुदमपलयम में CRPF के सेंट्रल ट्रेनिंग कॉलेज में CRPF कॉन्स्टेबल ने खुद को सर्विस राइफल से गोली मार ली। जिसकी उसकी मौत हो गई। पुलिस ने बताया कि घटना शनिवार की दोपहर को हुई। मृतक की पहचान थूथुकुडी के पेरुमलकुलम के रहने वाले 32 साल के जगन के रूप में हुई है।
पुलिस के मुताबिक, जगन पारिवारिक समस्या से जूझ रहा था। दूसरी शादी करने के बाद उसकी परेशानी शुरू हुई थी। पहली शादी का मामला बीच में ही अटका हुआ था। जिससे तंग आकर उसने इंडियन स्मॉल आर्म्स सिस्टम (INSAS) राइफल से खुद को गोली मार ली।
नए संसद भवन के सामने पहलवानों के समर्थन में महिला महापंचायत करेंगी, पुलिस ने बैरिकेड्स लगाए
दिल्ली में प्रदर्शनकारी पहलवानों के नए संसद भवन की ओर मार्च करने से पहले आईटीओ रोड के पास पुलिस ने बैरिकेड्स लगा दिए हैं। मार्च करने से पहले टिकरी बॉर्डर और सिंघू बॉर्डर इलाके के पास पुलिस चेकिंग कर रही है। बता दें पहलवानों के इस मार्च में खाप पंचायत के नेताओं और किसानों के शामिल होने की बात कही जा रही है।
मुंबई के ब्रीच कैंडी में एक इमारत की 12वीं मंजिल पर आग लगी
मुंबई के ब्रीच कैंडी में एक इमारत की 12वीं मंजिल पर आग लग गई। सूचना मिलने के कुछ ही मिनटों में दमकल की कई गाड़ियां मौके पर पहुंच गईं। यह आग रात 10 बजकर 24 मिनट पर लगी। हालांकि इस हादसे में किसी के हताहत होने की खबर नहीं है।
केरल में जंगली सूअर के हमले में एक व्यक्ति की मौत
केरल के त्रिशूर में शनिवार को अपने घर के सामने जंगली सूअर के हमले में 61 वर्षीय एक व्यक्ति की मौत हो गयी। वरवूर के रहने वाले राजीव पर शाम करीब साढ़े चार बजे उस समय जानवर ने हमला किया जब वह घर का काम कर रहे थे। पुलिस के मुताबिक, उन्हें तुरंत अस्पताल ले जाया गया, लेकिन बचाया नहीं जा सका।
TMC नेता अभिषेक बनर्जी के काफिले पर हमला करने वाले 4 लोग अरेस्ट
TMC नेता अभिषेक बनर्जी के काफिले पर हमले के सिलसिले में शनिवार को चार लोगों को गिरफ्तार किया गया। इस हमले में पश्चिम बंगाल की मंत्री बीरबाहा हांसदा के वाहन में तोड़फोड़ की गई थी। आरोपियों की पहचान अजीत महतो, अनित महतो, मनमोहित महतो और अनूप महतो के रूप में हुई है।
पुलिस ने बताया कि अनूप झारग्राम जिले के माणिकपारा का रहने वाला है, जबकि अन्य तीन गढ़ सालबोनी के रहने वाले हैं, जहां शुक्रवार शाम को घटना हुई थी।
सेंगोल को लेकर सुपरस्टार रजनीकांत ने पीएम मोदी को दिया धन्यवाद
शनिवार को चेन्नई के धर्मपुरम अधीनम के 25 संत दिल्ली पहुंचे। अधीनम के महंत ने सुनहरा राजदंड (सेंगोल) PM मोदी को सौंपा। इसे नए संसद भवन में रखा जाएगा। संतों ने मोदी को विभिन्न मठों का प्रसादम भी दिया। इसको लेकर साउथ सुपरस्टार रजनीकांत ने ट्वीट करते हुए कहा, तमिल शक्ति का पारंपरिक प्रतीक - राजदंड (सेंगोल) भारत की नई संसद की इमारत में चमकेगा। मैं प्रधानमंत्री नरेंद्र मोदी को तहेदिल से धन्यवाद देता हूं, जिन्होंने तमिलों को गौरवान्वित किया।